Jazoir 2006-yilgi Qishki Olimpiada o‘yinlarida

Jazoir 2006-yil 10–26-fevral kunlari Italiyaning Turin shahrida boʻlib oʻtgan 2006-yilgi Qishki Olimpiada oʻyinlari musobaqalarida qatnashish uchun delegatsiya yubordi. Mamlakat ilgari Qishki Olimpiada oʻyinlarida faqat bir marta, 1992-yilda qatnashgan edi. Delegatsiya ikki nafar sportchidan iborat boʻlib, ular: tog‘ chang‘i sporti boʻyicha Christelle Laura Douibi va Changʻi poygasi boʻyicha Noureddine Maurice Bentoumi edi. Douibi ayollar downhill bahsida 40-oʻrinni egalladi va bu 2006-yilgi Olimpiada oʻyinlaridagi Jazoir uchun eng yaxshi natija boʻldi.

 Tarixi 
Jazoir Qishki Olimpiada oʻyinlarida ilk bor 1992-yilda Fransiyaning Albertville shahrida boʻlib oʻtgan1992-yilgi Qishki Olimpiada oʻyinlarida qatnashdi. Mamlakat keyingi uchta Qishki Olimpiada oʻyinlarida ishtirok etmadi va 14 yil oʻtib, 2006-yilgi Turin oʻyinlarida qayta qatnashdi. Garchi Jazoir Yozgi Olimpiada oʻyinlarida medallarni qoʻlga kiritgan boʻlsa-da, hech bir jazoirlik sportchi Qishki oʻyinlarda medal olmagan. Turindagi delegatsiya ikki nafar sportchidan iborat boʻlib, ular tog‘ chang‘i sporti boʻyicha Christelle Laura Douibi va changʻi poygasi boʻyicha Noureddine Maurice Bentoumi edi. Douibi ochilish marosimida bayroqdor boʻldi, Bentoumi esa yopilish marosimida bayroqni koʻtarish uchun tanlandi.

 Togʻ changʻi sporti 

Christelle Laura Douibi Turin Olimpiadasi vaqtida 20 yoshda edi; bu uning birinchi va hozirgacha yagona Olimpiada ishtiroki boʻldi. 15-fevral kuni u ayollar downhill musobaqasida qatnashib, 2 daqiqa 9 soniya natija bilan marraga yetib keldi va poygani yakunlagan sportchilar orasida 40-oʻrinni, yaʼni oxirgi oʻrinni egalladi. U oltin medal sohibasidan taxminan 13 soniya ortda qoldi. 20-fevral kuni u ayollar super-G bahsida ishtirok etdi va 1 daqiqa 43 soniya natija bilan musobaqani 51-oʻrinda, yaʼni oxirgi oʻrinda yakunladi. Uning vaqti oltin medal sohibasidan 11 soniyaga ortda edi. U oʻz chiqishini Olimpiadadan 18 oy oldin vafot etgan otasi Mohammed xotirasiga bagʻishladi.

SportchiMusobaqaFinalVaqtOʻrinChristelle Laura DouibiAyollar downhill2:09.6840Ayollar super-G1:43.5451

 Changʻi poygasi 

Noureddine Maurice Bentoumi Turin Olimpiadasida Jazoirning yagona uzun masofaga chang‘i poygasi sportchisi edi. Ushbu Olimpiada vaqtida 33 yoshda boʻlgan va oʻzining Olimpiada debyutini amalga oshirayotgan edi. 26-fevral kuni u erkaklar oʻrtasidagi 50 km erkin uslub bahsida qatnashdi. Musobaqaning 10 kilometri yakunida u yetakchidan 5 daqiqadan ortiq ortda qolgan edi va poygani yakunlay olmadi – 10 km va 26,6 km nazorat nuqtalari oraligʻida musobaqani tark etdi.

SportchiMusobaqaFinalUmumiyOʻrinNoureddine Maurice Bentoumi50 km erkin uslub Did not finish

 Manbalar 

Turkum:2006-yilgi Qishki Olimpiada oʻyinlarida mamlakatlar